_:nf9428420afae4e7cb5ea81af3db3e771xb0
<http://schema.org/articleBody>
"Øv, jeg har vundet en rejse til Hollywood.Sådan kan det meget vel lyde på lørdag, når Føtex kårer årets medarbejder.Blandt 15.000 ansatte belønnes én med en rejse til Hollywood.Desværre for den udkårne skal der betales skat af præmien, skriver Jyllands-Posten. Dermed kan gaven koste adskillige tusind kroner.Direktør i Føtex, Carsten Hansen, erkender, at det havde været sjovere at få en gave - uden ekstraregning.\"Jeg synes da, det er lidt træls, at man skal beskattes af det, når man nu har gjort sig fortjent til det og bliver belønnet for et godt stykke arbejde,\" siger Carsten Hansen til Jyllands-Posten.Føtex vil nu forsøge at finde veje, så medarbejderen slipper for beskatning. Direktøren vil dog ikke fortælle hvordan. Danske arbejdsgivere er fra i år for første gang forpligtet til at indberette skattepligtige gaver til Skat.En julegave må have en værdi af 700 kr. før den bliver skattepligtigt. Til gengæld bliver alle gaver beskattet uanset værdien, hvis de udloddes som præmie i et spil.Det mærkede en ansat, der havde vundet en halv gris og en kvart ko til firmaets julebingo. Han måtte betale indkomstskat af 8.830 kr., skriver Jyllands-Posten.Kilde: Jyllands-Posten"
<https://www.avisen.dk/dyrt-at-blive-aarets-medarbejder_137151.aspx?utm_source=Facebook&utm_medium=FacebookCommentsPlugin&utm_campaign=TS2020>